**ROMÂNIA**

**JUDEŢUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCAL**

**Anexa nr. 3 la HCL nr.\_\_\_\_/2025**

**Actul Adițional nr. 10**

**la Contractul de delegare a gestiunii serviciilor publice de alimentare cu apă şi de canalizare încheiat între Asociația Județeană pentru Apă și Canalizare Suceava (AJAC Suceava) și ACET SA Suceava înregistrat sub nr. 5013/17/13.04.2010**

Având în vedere:

* prevederile art. 52 - *Modificarea de comun acord*, din Dispozițiile generale ale Contractului

de delegare a gestiunii serviciilor publice de alimentare cu apă şi de canalizare nr. 5013/17/13.04.2010;

* prevederile Hotărârii Adunării Generale a Asociației Județene pentru Apă și Canalizare

Suceava (AJAC Suceava), nr.\_\_\_ din \_\_\_\_\_ *privind aprobarea Strategiei de tarifare pentru perioada 2025 – 2029, respectiv, a formulei de ajustare, aferentă Planului de afaceri, conform rezultatelor Analizei Cost – Beneficiu actualizată cu ocazia etapizării proiectului regional ”Dezvoltarea infrastructurii de apă și apă uzată din județul Suceava în perioada 2014 – 2020 - etapa II ”*

Părțile contractante:

Asociația de Dezvoltare Intercomunitară Asociația Județeană pentru Apă și Canalizare Suceava” (AJAC Suceava) cu sediul în municipiul Suceava, str. Mihai Eminescu, nr. 8, mun. Suceava, înscrisă în Registrul Asociațiilor și Fundațiilor de la Grefa Judecătoriei Suceava nr. 26/2002/A/I, reprezentată de domnul Stelian SIMERIA - președinte al Asociației, în nume propriu dar şi în numele și pe seama unităților administrativ-teritoriale membre ale Asociației

şi

ACET SA Suceava, cod unic de înregistrare RO713519, înmatriculată la Oficiul Registrului Comerțului de pe lângă Tribunalul Suceava sub nr. J33/455/1998, cu sediul social în municipiul Suceava, str. Mihai Eminescu nr.5, județul Suceava, reprezentată de domnul Ştefan GROZA, având funcția de Director General,

de comun acord, au hotărât:

**Art.1.** Art. 1 din Actul Adițional nr. 6 se modifică și va avea următorul conținut :

Includerea ca parte integrantă în Contractul de delegare a gestiunii serviciilor publice de alimentare cu apă şi de canalizare, încheiat între Asociația Județeană pentru Apă și Canalizare Suceava (AJAC Suceava) și operatorul regional ACET SA Suceava, înregistrat sub nr. 5013/17 din 13.04.2010, a Strategiei de tarifare pentru perioada 2025 - 2029, respectiv, a Planului anual de evoluție a prețurilor și tarifelor aferente serviciului public de alimentare cu apă potabilă și de canalizare și epurare ape uzate, pe perioada 2025-2029, precum și a formulei de ajustare, aferente Planului de afaceri, conform rezultatelor Analizei Cost - Beneficiu actualizată cu ocazia etapizării Proiectului regional ”Dezvoltarea infrastructurii de apă și apă uzată din județul Suceava în perioada 2014 – 2020-etapa II”, prevăzute în Anexa nr. 1, care face parte integrantă din prezentul Act adițional.

**Art.2** Articolul 2 din Actul Adițional numărul 6, referitor la art. 16.1 din cadrul Dispozițiilor speciale – Partea de Apă se modifică și va avea următorul conținut:

“După data intrării în vigoare a prezentului Act Adiţional, începând cu data de 1 a lunii următoare, operatorul va aplica prețurile rezultate in urma aplicării ajustărilor tarifare din Anexa nr. 1 la prezentul Act Adițional, cu posibilitatea modificării și/sau ajustării sale, în conformitate cu prevederile legale și contractuale.”

**Art.3** Articolul 3 din Actul Adițional numărul 6, referitor la art. 12.1 din cadrul Dispozițiilor speciale – Partea de Canalizare se modifică și va avea următorul conținut:

“După data intrării în vigoare a prezentului Act Adiţional, începând cu data de 1 a lunii următoare, operatorul va aplica tariful rezultat în urma aplicării ajustărilor tarifare din Anexa nr. 2 la prezentului Act Adiţional, cu posibilitatea modificării și/sau ajustării sale, în conformitate cu prevederile legale și contractuale.”

**Art. 4** Prevederile articolului nr. 4 din Actul Adițional nr. 6, referitoare la art. 32 din Condițiile generale ale Contractului de delegare a gestiunii se modifica astfel:

1 ) Punctul 1, paragraf 2 va avea următorul conţinut:

După data intrării în vigoare a prezentului Act Adiţional, începând cu data de 1 a lunii următoare, operatorul va aplica prețurile / tarifele indicate în Anexa nr. 11 din Dispoziții Speciale – Partea de Apă și în Anexa nr. 15 din Dispoziții Speciale – Partea de Canalizare, aşa cum vor fi modificate prin prezentul Act Adițional.

2 ) Punctul 5, astfel cum a fost el modificat prin Actul adițional 2 și Actul adițional 5 va avea următorul conținut:

Strategia de tarifare inclusă în prezentul contract, pe perioada de implementare a Proiectului regional intitulat ”Dezvoltarea infrastructurii de apă și apă uzată din județul Suceava în perioada 2014 – 2020 - etapa II”, pentru care a fost emisă Decizia Comisiei Europene nr. C (2024)2061 din 25.03.2024 și încheiat Contractul de Finanțare nr.6/26.04.2024, se bazează pe prețurile/tarifele cuprinse în Anexa nr.1 și nr.2 la Actul adițional nr.10, la contractul de delegare.

Ajustările în termeni reali ale prețului/tarifului pentru perioada 2025- 2029 au scopul de a asigura un nivel de recuperare al costurilor legate de asigurarea serviciilor de apă și apă uzată, precum și viabilitatea financiară a operării serviciului. De asemenea ajustările tarifare au fost proiectate ținând cont de planul de implementare atât a investițiilor în derulare, cât și a celor care urmează a fi realizate prin Proiectul „Dezvoltarea infrastructurii de apă și apă uzată în județul Suceava în perioada 2014 -2020 - Etapa II”.

Ajustările anuale de preț/tarif se vor face cel târziu la data de 1 ianuarie a fiecărui an, cu luarea în calcul a inflației (indicele prețurilor de consum publicat lunar de Institutul Național de Statistică) și a creșterilor în termeni reali din Anexa nr. 1 și Anexa nr. 2 din prezentul Act adițional. Prin excepție, ajustările tarifare pentru anul 2025 vor fi aplicate începând cu data de 1 a lunii următoare aprobării acestora.

3) Punctul 6 al articolului 32 din Contractul de delegare a serviciilor publice de alimentare cu apă și canalizare, astfel cum a fost modificat prin Actul adițional nr. 2 și Actul adițional nr.5,

se modifică și va avea următorul conținut:

“ punctul 6

Prețul/tariful ajustat, va fi calculat conform următoarei formule de ajustare tarifară:

P n+i /T n+i = Pn /Tn x (1+an+1) x (1+an+2) x....... x (1+an+ i) x In+i

unde:

P n+i /T n+i : Prețul/Tariful la data “n+i”

P n /T n : Prețul/Tariful iniţial la data de 1 ianuarie 2024

an+1, an+2,..... an+ i : Ajustarea în termeni reali a prețului/tarifului la data n+1, n+2,......... , respectiv n+i

I n+i : Inflaţia aferentă ajustării *“n+i”* care se calculează conform următoarei formule:

,

IPC: Indicele prețurilor curent, respectiv cel mai recent indice al prețurilor disponibil, la data solicitării;

IPI: Indicele preţurilor iniţial, de la data tarifului Pn /Tn (1 ianuarie 2024);

INF: Rata inflaţiei pentru perioada de 12 luni înainte de cel mai recent Indice al Preţurilor disponibil;

m: Numărul de luni între data celui mai recent indice al preţurilor disponibil si data efectivă de aplicare a noului preț/tarif;

Indicele Preturilor: Indicele Preţurilor de Consum total publicat lunar de Comisia Naţională de Statistică (IPC total)”.

**Art. 5** Anexa nr.1 Planul de evoluție al prețurilor pentru serviciul de alimentare cu apă potabilă la Actul Adițional nr. 6 se înlocuiește cu Anexa nr. 1 la prezentul Act adițional și devine Anexa nr. 11 a Dispozițiilor speciale – Partea de apă a Contractului de delegare a gestiunii.

**Art. 6** Anexanr. 2 Planul de evoluție al tarifelor pentru serviciile de canalizare și epurare ape uzate la Actul Adițional nr. 6 se înlocuiește cu Anexa nr. 2 la prezentul Act adițional și devine Anexa nr. 15 la Dispozițiilor speciale – Partea de canalizare a Contractului de delegare a gestiunii.

**Art.7** Celelalte clauze din Contractul de delegare a gestiunii serviciilor publice de alimentare cu apă și canalizare, înregistrat sub nr. 5013/17/13.04.2010, și din Actele Adiționale subsecvente rămân nemodificate.

**Art.8** Prezentul Act Adițional intră în vigoare începând cu data de 1 a lunii următoare aprobării.

Drept pentru care s-a încheiat prezentul Act Adițional în două exemplare originale, câte una pentru fiecare parte.

|  |  |  |
| --- | --- | --- |
| **Asociaṭia Judeṭeană pentru Apă şi Canalizare Suceava** |  | **ACET SA Suceava** |
| **Președinte,**  **Stelian Simeria** |  | **Director General,**  **Ştefan Groza** |

|  |  |
| --- | --- |
| Președinte de ședință, | Secretar General,  Erhan Rodica |

**Anexa nr. 1** la Actul Adițional nr. 10 din \_\_\_\_\_\_\_\_\_\_\_\_

**Planul anual de evoluție al prețurilor pentru serviciul de alimentare cu apă potabilă**

|  |  |  |  |  |  |  |
| --- | --- | --- | --- | --- | --- | --- |
| **STRATEGIA DE TARIFARE** | **Preț initial Pn 01.01.2024** | Ajustări în termeni reali\* | | | | |
| 2025\*\* | 2026 | 2027 | 2028 | 2029 |
| RON/m3 | % | % | % | % | % |
| Apa potabilă produsă, transportată și distribuită în întreaga arie de operare | 7,20 | 8,00% | 9,00% | 0,00% | 1,00% | 0,60% |

\*Ajustările în termeni reali ale prețurilor/tarifelor nu includ inflația dintre ajustările tarifare și nici taxa pe valoare adăugată (TVA).

\*\*Prin excepție, ajustările tarifare pentru anul 2025 vor fi aplicate începând cu data de 1 a lunii următoare aprobării acestora.

Prețul pentru apa livrată în alt sistem de alimentare cu apă, în vederea redistribuirii pentru întreaga arie de operare se ajustează cu evoluția indicelui prețurilor de consum total pe economie (IPC Total) comunicat de către Institutul National de Statistică, pentru ultimele 12 luni anterioare propunerii .

|  |  |
| --- | --- |
| Președinte de ședință, | Secretar General,  Erhan Rodica |

**Anexa nr. 2** la Actul Adițional nr. 10 din \_\_\_\_\_\_\_\_\_\_\_\_

**Planul anual de evoluție al tarifelor pentru serviciile de canalizare și epurare ape uzate**

|  |  |  |  |  |  |  |
| --- | --- | --- | --- | --- | --- | --- |
| **STRATEGIA DE TARIFARE** | **Tarif initial Tn 01.01.2024** | Ajustări în termeni reali\* | | | | |
| 2025\*\* | 2026 | 2027 | 2028 | 2029 |
| RON/m3 | % | % | % | % | % |
| Canalizare – epurare în întreaga arie de operare | 6,69 | 2,00% | 7,50% | 15,00% | 1,80% | 1,70% |

\*Ajustările în termeni reali ale prețurilor/tarifelor nu includ inflația dintre ajustările tarifare și nici taxa pe valoare adăugată (TVA).

\*\*Prin excepție, ajustările tarifare pentru anul 2025 vor fi aplicate începând cu data de 1 a lunii următoare aprobării acestora.

Întocmit,

Serviciul Gospodărire Municipală,

ing. Șalvari Florin Bogdan

|  |  |
| --- | --- |
| Președinte de ședință, | Secretar General,  Erhan Rodica |